 ROMÂNIA
JUDEŢUL PRAHOVA
ORAŞ BOLDEŞTI – SCĂENI
CONSILIUL LOCAL


HOTĂRÂRE
- privind acordarea unui mandat special reprezentantului oraşului Boldeşti-Scăeni pentru a vota în cadrul Adunării Generale a Asociaţiei de Dezvoltare Intercomunitară „Parteneriatul pentru Managementul Apei-Prahova” aprobarea retragerii comunei Ceptura, judeţul Prahova, din Asociaţie, respectiv din contractul de delegare, prin încheierea de acte adiţionale

Având în vedere:
- referatul de aprobare, înregistrat sub nr.2904/21.02.2024 prin care primarul oraşului Boldeşti – Scăeni propune acordarea unui mandat special reprezentantului oraşului Boldeşti-Scăeni pentru a vota în cadrul Adunării Generale a Asociaţiei de Dezvoltare Intercomunitară „Parteneriatul pentru Managementul Apei-Prahova”, aprobarea retragerii comunei Ceptura, judeţul Prahova din Asociaţie, respectiv din contractul de delegare, prin încheierea de acte adiţionale;
- raportul de specialitate întocmit de compartimentul de resort, înregistrat sub nr. 2905/21.02.2024;
- Adresa nr. 296/16.02.2024 din partea Asociaţiei de Dezvoltare Intercomunitară „Parteneriatul pentru Managementul Apei-Prahova”;
- Statutul Asociaţiei de Dezvoltare Intercomunitară „Parteneriatul pentru Managementul Apei-Prahova, cu modificările şi completările ulterioare;  
- Hotărârea Consiliului Local al oraşului Boldeşti-Scăeni, nr. 140/30.08.2022, privind asocierea oraşului Boldeşti-Scăeni cu Judeţul Prahova şi alte unităţi administrativ-teritoriale din judeţul Prahova în Asociaţia de Dezvoltare Intercomunitară  „Parteneriatul pentru Managementul Apei-Prahova”;
- Dispoziţia primarului, nr.354/21.02.2024 privind delegarea calităţii de reprezentant al oraşului Boldeşti-Scăeni în Adunarea Generală a Asociaţiei de Dezvoltare Intercomunitară „Parteneriatul pentru Managementul Apei-Prahova”;
- Hotărârea Consiliului Local al comunei Ceptura, nr. 51/21.12.2023, privind retragerea comunei Ceptura Judeţul Prahova din Asociaţia de Dezvoltare Intercomunitară  „Parteneriatul pentru Managementul Apei-Prahova”;
- avizul secretarului general al orașului Boldești-Scăeni, înregistrat sub nr.2906/21.02.2024;
- avizele comisiilor de specialitate nr. 1 şi nr. 2 – dezvoltarea economico-socială şi de mediu, cooperarea interinstituţională pe plan intern şi extern, respectiv administrarea domeniului public şi privat, gestionarea serviciilor de interes local;
În temeiul art. 89, art.129 alin. (2) lit. e) şi alin. (9) lit. c), art. 139 alin. (1) şi alin. (3) lit. f) şi art. 196 alin. (1), lit. a) din OUG nr. 57/2019 privind Codul administrativ,

Consiliul Local al oraşului Boldeşti-Scăeni, întrunit în şedinţa publică ordinară în data de 27.02.2024, adoptă prezenta hotărâre:

Art.1. Se acordă mandat special domnului Breană Petre Dragoș, reprezentant al oraşului Boldeşti-Scăeni, să voteze şi să semneze în numele şi pe seama oraşului Boldeşti-Scăeni, în cadrul Adunării Generale a Asociaţiei de Dezvoltare Intercomunitară „Parteneriatul pentru Managementul Apei-Prahova”, retragerea comunei Ceptura, Judeţul Prahova din Asociaţie, respectiv din contractul de delegare, prin încheierea de acte adiţionale. 
	Art.2. Prezenta hotărâre se comunică domnului Breană Petre Dragoş şi  Asociaţiei de Dezvoltare Intercomunitară „Parteneriatul pentru Managementul Apei-Prahova” şi se aduce la cunoştinţă publică prin publicarea pe pagina de internet pbs.infoprimarie.ro, în secțiunea Monitorul Oficial Local.

             PREŞEDINTE DE ŞEDINŢĂ,                                        
      TĂNĂSESCU STELIAN HORAŢIU
                                                                                      CONTRASEMNEAZĂ
                                                                                     SECRETAR GENERAL,
                                                                                     TUDOR FLORINA-NELI



Boldeşti-Scăeni, 27.02.2024  

